високия брой производствени фактори, използвани от производителите износители, за редица от тях действително направените разходи от оказалите съдействие производители износители представляваха незначителен дял от общите разходи за суровини по време на разследвания период. Комисията реши да включи тези разходи в консумативите, тъй като въздействието върху изчисляването на нормалната стойност беше счетено за много ограничено. Действителните суровини, включени в консумативите, бяха изброени при разгласяването за конкретните дружества. Комисията изчисли процентния дял на консумативите от общите разходи за суровини и приложи този процент към преизчислените разходи за суровини, като използва установените цени, при които няма нарушения.
 (321)
 За да установи незасегнатата от нарушения цена на суровините, както е предвидено в член 2, параграф 6а, буква а), първо тире от основния регламент, Комисията приложи съответните вносни мита на представителната държава.
 (322)
 Комисията изрази разходите за транспорт, направени от включените в извадката производители износители за доставката на суровини, като процент от действителните разходи за тези суровини, и след това приложи същия процент към незасегнатите от нарушения разходи за същите суровини, за да получи разходите за транспорт, при които няма нарушения. Комисията сметна, че в контекста на настоящото разследване съотношението между суровината на производителя износител и отчетените транспортни разходи може в разумна степен да се използва като показател за оценка на незасегнатите от нарушения транспортни разходи за суровини при доставката им в завода на дружеството.
 (323)
 В коментарите си относно окончателното разгласяване групата FTT заяви, че кодът на стоката в Аржентина за оптични влакна 9001 10 19 не е бил за едномодови влакна, а за многомодови влакна и специални влакна, които не са били използвани при производството на разглеждания продукт. Това се дължи на факта, че влакната в обхвата на кода, имат диаметър, по-висок от 11 микрона, който е бил за многомодови влакна.
 (324)
 Това твърдение беше счетено за основателно и поради това Комисията се съгласи да преразгледа съответно референтната стойност за оптичните влакна.
 (325)
 В коментарите си относно окончателното разгласяване групата ZTT заяви, че Комисията неправилно не е включила в изчислението на референтната стойност за оптичните влакна вноса по аржентинския код на стоката 9001 10 20 на основание, че той е касаел оптични кабели, както е посочено в съображение 274, тъй като кабелите от оптични влакна са били внасяни по аржентинския код на стоката 8544 70 00. Групата FTT обаче заяви, че няма възражения срещу решението на Комисията да не вземе предвид този аржентински код на стоката.
 (326)
 Комисията отбелязва, че код по ХС 8544 70 е за едномодови кабели от оптични влакна, съставени от едно или повече влакна с индивидуална обвивка, със защитна муфа, дори съдържащи електрически проводници, и изключва кабелите, при които всички оптични влакна поотделно са снабдени с функционални части за свързване в единия им край или в двата им края, и кабелите от оптични влакна с пластмасова изолация, съдържащи меден или алуминиев проводник, при които влакната са поместени в метален(метални) модул(и). От друга страна, позиция 9001 е за оптични влакна и снопове от оптични влакна, както и за кабели от оптични влакна, различни от тези от позиция 8544. Описанието на